
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 13P/29/2024 3824201598 26. 06. 2024 Mgr. Marianna Hašková ECLI:SK:OSPD:2024:3824201598.2
ROZSUDOK V MENE SLOVENSKEJ REPUBLIKY Okresný súd Prievidza, sudkyňou Mgr. Mariannou Haškovou, vo veci starostlivosti súdu o maloleté deti: A. B., nar. XX.XX.XXXX a C. B., nar. XX.XX.XXXX, bytom C. D. E., D. F. XXX/XX, zastúpené Úradom práce, sociálnych vecí a rodiny Prievidza ako kolíznym opatrovníkom, dieťa rodičov: matky: A. B., nar. XX.XX.XXXX, bytom C. D. E., D. F. XXX/XX, právne zastúpenej JUDr. Janou Bezákovou, advokátkou so sídlom Prievidza, Bakalárska č. 6 a otca: A. B., nar. XX.XX.XXXX, bytom C. D. E., D. F. XXX/XX, o návrhu matky o zmenu úpravy rodičovských práv a povinností k maloletým deťom, takto rozhodol: I. Súd schvaľuje rodičovskú dohodu: Maloletý A. B., nar. XX.XX.XXXX a maloletá C. B., nar. XX.XX.XXXX sa z v e r u j ú do osobnej starostlivosti matky A. B., nar. XX.XX.XXXX s tým, že obaja rodičia sú oprávnení maloleté deti A. a C. zastupovať a spravovať jej majetok v bežných veciach. Otec A. B., nar. XX.XX.XXXX sa z a v ä z u j e prispievať na výživu maloletého A. B., nar. XX.XX.XXXX sumou 130,- eur mesačne s účinnosťou od 01.04.2024 naďalej a na výživu maloletej C. B., nar. XX.XX.XXXX sumou 110,- eur mesačne s účinnosťou od 01.05.2024 naďalej, ktoré je povinný platiť najneskôr do posledného dňa v mesiaci, ktorý predchádza mesiacu, za ktoré sa výživné poskytuje k rukám matky. Zameškané výživné otca A. B., nar. XX.XX.XXXX na maloletého A. B., nar. XX.XX.XXXX predstavuje za obdobie od 01.04.2024 do 30.06.2024 sumu 390,- eur, ktorú sa otec zaväzuje súd zaplatiť matke v splátkach vo výške 20,- eur mesačne spolu s bežným výživným s účinnosťou od mesiaca nasledujúceho po mesiaci, v ktorom rozsudok nadobudne právoplatnosť až do úplného zaplatenia s tým, že nezaplatením jednej splátky riadne a včas sa stáva splatný celý dlh. Zameškané výživné otca A. B., nar. XX.XX.XXXX na maloletú C. B., nar. XX.XX.XXXX predstavuje za obdobie od 01.05.2024 do 30.06.2024 sumu 220,- eur, ktorú sa otec zaväzuje zaplatiť matke v splátkach vo výške 20,- eur mesačne spolu s bežným výživným s účinnosťou od mesiaca nasledujúceho po mesiaci, v ktorom rozsudok nadobudne právoplatnosť až do úplného zaplatenia s tým, že nezaplatením jednej splátky riadne a včas sa stáva splatný celý dlh. Stretávanie sa otca s maloletými deťmi A. a C. sa ponecháva na vzájomnú dohodu rodičov. II. Tým sa m e n í rozsudok Okresného súdu Prievidza zo dňa 26.04.2023 č. k. 6P/11/2023-71 v časti úpravy rodičovských práv a povinností k maloletým deťom A. a C.. III. Žiaden z účastníkov nemá nárok na náhradu trov konania.
odôvodnenie: 1. Tento rozsudok neobsahuje odôvodnenie podľa § 221 písm. a) CSP, nakoľko sa účastníci konania výslovne vzdali práva podať odvolanie po tom, čo bol na pojednávaní vyhlásený rozsudok za prítomnosti všetkých strán. Poučenie: Proti tomuto rozsudku odvolanie nie je prípustné, pretože sa účastníci konania práva podať odvolanie výslovne vzdali po vyhlásení rozhodnutia (§ 368 CSP). Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. CMP.

